नई दिल्ली, चाय की चुस्कियों के साथ प्रधानमंत्री नरेंद्र मोदी की काफी यादें जुड़ी हैं. वे खुद को कई बार चायवाला भी कह देते हैं. शुक्रवार को शिरडी में पीएम जब महाराष्ट्र के नंदूरबार के लोगों से वीडियो कॉन्फ्रेंसिंग के जरिये रू-ब-रू हुए तो पीएम ने उनसे नंदूरबार के मशहूर चौधरी चायवाले का जिक्र किया. इन सभी लोगों को प्रधानमंत्री आवास योजना के तहत घर दिए गए थे. घर मिलने की खुशी इनके चेहरे पर साफ झलक रही थी. पीएम ने उनसे मजाक-मजाक में कहा कि उन्हें अब मिठाई खिलानी चाहिए. पीएम की डिमांड पर इन लोगों ने मोदी से कहा कि नंदूरबार आइए आपको जरूर मिठाई खिलाएंगे.